РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/268 -13

4. јул 2013. године

Б е о г р а д

З А П И С Н И К

47. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 4. ЈУЛА 2013. ГОДИНЕ

Седница Одбора је почела у 9,10 часова.

Седницом је председавала Весна Ковач, председница Одбора.

Поред председнице, седници су присуствовали чланови Одбора: Зоран Антић, Верољуб Арсић, Зоран Касаловић, Золтан Пек, Aлександар Сенић, Драган Томић и Момо Чолаковић и заменици чланова Одбора: Мирјана Марјановић, уместо Душице Николић и Зоран Пралица, уместо Радмила Костића.

Седници нису присуствовали чланови Одбора: Војислав Вујић, Жика Гојковић, мр Божидар Ђелић, Бојан Ђурић, Радмило Костић, др Милорад Мијатовић, Душица Николић, Радојко Обрадовић и Ђорђе Стојшић.

Седници је присуствовала Катица Вијук, заменик члана Одбора Верољуба Арсића.

На позив председнице Одбора, седници је присуствовао Срђан Шајн, народни посланик, подносилац амандмана.

На позив председнице Одбора, седници су присуствовали: мр Млађан Динкић, министар финансија и привреде; Нада Мирковић, начелник Сектора за буџет у Министарству финансија и привреде; Ивана Грбић, Ирена Ињац, Милеса Марјановић и Вера Радоичић Саватовић, представници Министарства финансија и привреде и Драгољуб Ацковић, председник Савета за интеграцију рома.

На предлог председника, Одбор је једногласно утврдио следећи

Д н е в н и р е д

1. Разматрање Предлога закона о изменама и допунама  [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), у појединостима и

2. Разматрање Предлога закона о изменама и допунама  [Закона о [буџетском систему](http://www.parlament.gov.rs/upload/archive/files/cir/pdf/predlozi_zakona/2524-13.pdf)](http://www.parlament.gov.rs/upload/archive/files/cir/pdf/predlozi_zakona/2524-13.pdf), у појединостима.

Пре преласка на рад по утврђеном дневном реду, Одбор је једногласно усвојио **Записник 43. седнице Одбора**.

**Прва тачка дневног реда:** Разматрање Предлога закона о изменама и допунама  [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), у појединостима

У дискусији су учествовали: Срђан Шајн, Драгољуб Ацковић, Весна Ковач и мр Млађан Динкић.

Одбор је већином гласова (9 за, 1 против, 1 није гласао) прихватио Предлога закона о изменама и допунама [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), у начелу, са предлозима одлука.

На основу члана 156. став 3. Пословника Народне скупштине, Одбор је поднео Народној Скупштини следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о [буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf).

I

Oдбор је одлучио већином гласова (пет за,четири није гласало) да предложи Народној скупштини **да прихвати** следећи амандман:

- на члан 6. са исправком, који је поднео народни посланик Срђан Шајн.

II

Oдбор је једногласно одлучио да предложи Народној скупштини **да одбије** следеће амандмане:

- на члан 1. који су заједно поднели народни посланици Бојан Ђурић, Иван Андрић и Кенан Хајдаревић;

- на члан 1. који је поднела народни посланик Душица Морчев;

- на члан 1. који је поднео народни посланик Александар Пејчић;

- на члан 1. који је поднела народни посланик Бојана Божанић;

- на члан 1. који су заједно поднели народни посланици др Ненад Поповић и проф. др Ружица Игић;

- на члан 1. који су заједно поднели народни посланици Горица Гајић и Донка Бановић;

- на члан 1. са исправком, који су заједно поднели народни посланици Мирослав Петковић и Дејан Михајлов;

- на члан 2. који су заједно поднели народни посланици Горица Гајић, Душица Морчев и Бојана Божанић;

- на члан 2. који су заједно поднели народни посланици др Ненад Поповић и Александар Пејчић;

- на члан 2. који је поднела народни посланик Милица Војић Марковић;

- на члан 5. који су заједно поднели народни посланици Горица Гајић и Душица Морчев;

- на члан 5. са исправком, који је поднела народни посланик Бојана Божанић;

- на члан 5. који су заједно поднели народни посланици Санда Рашковић Ивић и Донка Бановић;

- на члан 5. који је поднео народни посланик Драган Николић;

- на члан 5. који је поднео народни посланик Мирољуб Стојчић;

- на члан 5. са исправком, који су заједно поднели нaродни посланици др Ненад Поповић и проф. др Ружица Игић;

- на члан 6. који су заједно поднели народни посланици Марко Јакшић и Донка Бановић;

- на члан 6. са исправком, који је поднео народни посланик проф. др Слободан Самарџић;

- на члан 6. са исправком, који је поднео народни посланик Иван Јовановић;

- на члан 6. са исправком, који су заједно поднели народни посланици Јудита Поповић, Наташа Мићић, Радмила Геров, Зоран Остојић и Кенан Хајдаревић;

- на члан 6. који је поднела народни посланик Милица Војић Марковић;

- на члан 6. који је поднела народни посланик Душица Морчев;

- на члан 6. који је поднео народни посланик Јован Палалић;

- на члан 6. са исправком, који је поднела народни посланик Бојана Божанић;

- на члан 6. који је поднео народни посланик Петар Петковић;

- на члан 6. са исправком, који су заједно поднели народни посланици Бојан Костреш, Ђорђе Стојшић, Олена Папуга, Карољ Чизик и Драган Андрић;

- на члан 6. који је поднео народни посланик Александар Пејчић;

- на члан 6. са исправком, који је поднео народни посланик Иван Карић;

- на члан 6. који су заједно поднели народни посланици проф. др Миодраг Стојковић, Божидaр Ђелић и Јована Механџић;

- на члан 6. са исправком, који су заједно поднели народни посланици Душан Петровић, Миодраг Ђидић, Сања Чековић, Бошко Ристић, Златко Драгосављевић и Милован Марковић;

- на члан 6. који су заједно поднели народни посланици Горица Мојовић и Биљана Хасановић Кораћ;

- на члан 6. који су заједно поднели народни посланици Александар Сенић и Љубан Панић;

- на члан 6. који су заједно поднели народни посланици проф. др Душан Милисављевић, Владимир Гордић и мр Живојин Станковић;

- на члан 6. који је поднела народни посланик Горица Гајић;

- на члан 6. који су заједно поднели народни посланици др Ненад Поповић и Дејан Михајлов;

- на члан 6. који је поднео народни посланик Мирослав Петковић;

- на члан 6. који је поднела народни посланик Бранка Каравидић;

- на члан 6. који су заједно поднели народни посланици Санда Рашковић Ивић и Милош Алигрудић;

- на члан 6. који је поднела народни посланик Милица Радовић;

- на члан 6. са исправком, који је поднела народни посланик проф. др Ружица Игић;

- на члан 6. са исправком, који је поднео народни посланик Бојан Ђурић;

- на члан 7. који су у истоветном тексту поднели народни посланик Иван Јовановић и заједно народни посланици Јудита Поповић, Наташа Мићић, Радмила Геров, Зоран Остојић и Кенан Хајдаревић;

- на члан 8. који су заједно поднели народни посланици Бојана Божанић, Горица Гајић и Душица Морчев;

- на члан 9. који су у истоветном тексту поднели заједно народни посланици Јудита Поповић, Наташа Мићић, Радмила Геров, Зоран Остојић и Кенан Хајдаревић; заједно народни посланици Бранка Каравидић, Иван Јовановић, Биљана Хасановић Кораћ и Горица Мојовић и заједно народни посланици Бојана Божанић, Горица Гајић и Душица Морчев.

III

На основу члана 157. став 6. и 161. став 1. Пословника Народне скупштине, Одбор за финансије, републички буџет и контролу трошења јавних средстава поднео је амандман на члан 6. Предлога закона о изменама и допунама Закона о [буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf).

Представник предлагача је, на седници Одбора, прихватио наведени амандман Одбора.

За известиоца Одбора на седници Народне скупштине одређена је Весна Ковач, председник Одбора.

Амандман Одбора на члан 6. Предлога закона, прихваћен већином гласова (осам за, 1 није гласао) гласи:

АМАНДМАН

У Предлогу закона, у члану 6. у Разделу 3 – Влада, Глава 3.20 – Канцеларија за Косово и Метохију, функција 110 – Извршни и законодавни органи, финансијски и фискални послови и спољни послови, економска класификација 463 – Трансфери осталим нивоима власти, у колони 9, број: „3.748.913.000” замењује се бројем: „3.918.913.000”; у Разделу 16 - Министарство финансија и привреде, функција 110 - Извршни и законодавни органи, финансијски и фискални послови и спољни послови, економска класификација 541 - Земљиште, у колони 9, број: „3.563.993.000 ” замењује се бројем: „3.513.993.000”; у Разделу 18 – Министарство одбране, функција 210 – Војна одбрана, економска класификација 511 – Зграде и грађевински објекти, у колони 9, број: „1.042.448.000” замењује се бројем: „1.022.448.000”; у Разделу 20 – Министарство саобраћаја, функција 450 – Транспорт, економска класификација 551 – Нефинансијска имовина која се финансира из средстава за реализацију Националног инвестиционог плана, у колони 9, број: „1.733.176.000” замењује се бројем: „1.683.176.000”; у Разделу 23 – Министарство пољопривреде, шумарства и водопривреде, функција 420 – Пољопривреда, шумарство, лов и риболов, економска класификација 423 – Услуге по уговору, у колони 9, број: „181.620.000” замењује се бројем: „161.620.000”. Економска класификација 462 – Дотације међународним организацијама, у колони 9, број: „105.000.000” замењује се бројем: „85.000.000”; у Разделу 26 – Министарство енергетике, развоја и заштите животне средине, функција 560 – Заштита животне средине некласификована на другом месту, економска класификација 424 – Специјализоване услуге, у колони 9, број: „1.127.110.000” замењује се бројем: „1.122.110.000”; у Разделу 28 – Министарство природних ресурса, рударства и просторног планирања, функција 620 – Развој заједнице, економска класификација 423 – Услуге по уговору, у колони 9, број: „27.732.000” замењује се бројем: „22.732.000”.

О б р а з л о ж е њ е

Предложеним амандманом, Канцеларији за Косово и Метохију повећавају се средства у износу од 170,0 милиона динара за капиталне трансфере, и то за изградњу стамбених зграда, кућа за повратнике и социјално угрожена лица, набавку грађевинског материјала, израду канализације и друге инвестиције. Како наведено повећање не би имало утицаја на дефицит, амандманом је предложено смањење код других буџетских корисника, а у укупно истом износу од 170 милиона динара.

**Друга тачка дневног реда:** РазматрањеПредлога закона оизменама и допунама Закона о буџетском систему, у појединостима

У дискусији су учествовали: мр Млађан Динкић, Верољуб Арсић и Весна Ковач.

На основу члана 156. став 3. Пословника Народне скупштине, Одбор је поднео Народној Скупштини следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о [буџетском систему](http://www.parlament.gov.rs/upload/archive/files/cir/pdf/predlozi_zakona/2524-13.pdf).

I

Oдбор је одлучио да предложи Народној скупштини да **прихвати** следеће амандмане:

- на члан 5. који је поднео народни посланик Владимир Илић, већином гласова (шест за, троје није гласало);

- на члан 9. који су заједно поднели народни посланици Душица Морчев и Горица Гајић, већином гласова (осам за, један није гласао);

- на члан 14. који је поднео народни посланик Борисав Ковачевић, једногласно;

- на члан 16. са исправком, који је поднела народни посланик Горица Мојовић, већином гласова (осам за, један уздржан).

II

Oдбор је једногласно одлучио да предложи Народној скупштини **да одбије** следеће амандмане:

- на члан 1. који су заједно поднели народни посланици Бојана Божанић и Мирослав Петковић;

- на члан 1. који су заједно поднели народни посланици Јудита Поповић, Наташа Мићић, Радмила Геров, Зоран Остојић и Кенан Хајдаревић;

- на члан 4. који су заједно поднели народни посланици др Ненад Поповић, Бојана Божанић, Душица Морчев и Горица Гајић;

- на члан 5. који су заједно поднели народни посланици Бојана Божанић, Душица Морчев и Горица Гајић;

- на члан 6. који су заједно поднели народни посланици др Ненад Поповић, Бојана Божанић, Душица Морчев и Горица Гајић;

- на члан 7. који су заједно поднели народни посланици Бојана Божанић, Душица Морчев и Горица Гајић;

- на члан 7. који су заједно поднели народни посланици Јудита Поповић, Наташа Мићић, Радмила Геров, Зоран Остојић и Кенан Хајдаревић;

- на члан 9. који су заједно поднели народни посланици Бојана Божанић и Мирослав Петковић;

- на члан 10. који су заједно поднели народни посланици Бојана Божанић, Душица Морчев и Горица Гајић;

- на члан 12. који су заједно поднели народни посланици Бојана Божанић, Душица Морчев и Горица Гајић;

- на члан 14. који су заједно поднели народни посланици Бојана Божанић, Душица Морчев и Горица Гајић;

- на члан 15. који су заједно поднели народни посланици Јудита Поповић, Наташа Мићић, Радмила Геров, Зоран Остојић и Кенан Хајдаревић;

- на члан 15. са исправком, који су заједно поднели народни посланици Бојана Божанић и Мирослав Петковић;

- на члан 15. са исправком, који су заједно поднели народни посланици Душица Морчев и Горица Гајић;

- на члан 16. који је поднела народни полсаник Бојана Божанић;

- на члан 19. који су заједно поднели народни посланици Бојана Божанић и Мирослав Петковић.

III

На основу члана 157. став 6. Пословника Народне скупштине, Одбор за финансије, републички буџет и контролу трошења јавних средстава поднео је амандмане на чл. 9. и 18. Предлога закона о изменама и допунама Закона о [буџетском систему](http://www.parlament.gov.rs/upload/archive/files/cir/pdf/predlozi_zakona/2524-13.pdf).

Представник предлагача је, на седници Одбора, прихватио наведенe амандмане Одбора.

За известиоца Одбора на седници Народне скупштине одређена је Весна Ковач, председник Одбора.

Амандмани Одбора на чл. 9. и 18. Предлога закона, једногласно прихваћени, гласе:

АМАНДМАН I

У Предлогу закона, члан 9. мења се и гласи:

„У члану 54. став 2. реч: „здравственог” замењује се речју: „социјалног”.

После става 2. додају се нови ст. 3. и 4, који гласе:

„У случају из става 2. овог члана корисници могу преузети обавезе по уговору само за капиталне пројекте у складу са предвиђеним средствима из прегледа планираних капиталних издатака буџетских корисника за текућу и наредне две буџетске године у општем делу буџета за текућу годину, односно финансијском плану организације за обавезно социјално осигурање, укључујући и потребна средства до завршетка капиталних пројеката, односно након три године.

Корисници су обавезни да, пре покретања поступка јавне набавке за преузимање обавеза по уговору за капиталне пројекте из става 3. овог члана, прибаве сагласност надлежног органа из става 2. овог члана.”

Досадашњи став 3. постаје став 5.

Досадашњи став 4, који постаје став 6, мења се и гласи:

„Изузетно од става 1. овог члана, корисници из тог става могу преузети обавезе по уговорима који, због природе расхода, захтевају плаћање у више година, под условом да пре покретања поступка јавне набавке имају обезбеђен део средстава за обавезе које доспевају у тој буџетској години, као и да прибаве писану сагласност Министарства, локалног органа управе надлежног за финансије, односно управног одбора организације за обавезно социјално осигурање за обавезе које ће доспевати и бити укључене у финансијски план за наредне две године.”

После става 6. додајe се нови став 7, који гласи:

„Влада ће, на предлог Министарства, ближе уредити критеријуме за утврђивање природе расхода и услове и начин прибављања сагласности из става 6. овог члана.”

Досадашњи став 5. постаје став 8.

У досадашњем ставу 6, који постаје став 9, речи: „ст. 1-5.” замењују се речима: „ст. 1-8.”“

О б р а з л о ж е њ е

Овим амандманом предлаже се да Министарство финансија и привреде припреми подзаконски акт који ће усвојити Влада, а којим треба пре свега одредити критеријуме за утврђивање природе расхода за које је оправдано закључење трогодишњих уговора, као и утврдити услове и начин давања сагласности. Тим подзаконским актом требало би дефинисати основне елементе *Cost-benefit* анализе, на основу које ће Министарство, орган локалне самоуправе, односно организација за обавезно социјално осигурање моћи да оцени оправданост закључења трогодишњег уговора.

Неприхватањем овог амандмана настаје потпуно неограничено, дискреционо право Министарства, органа локалне самоуправе, односно организације за социјално осигурање приликом одлучивања у појединачним случајевима, што ствара ризик различитог поступања у истоветним или сличним ситуацијама. Поред тога, будући да се ради о изузетку, потребно је утврдити јасне услове под којима се може примењивати, јер ће се у супротном претворити у правило. Такође, треба имати у виду да Закон о јавним набавкама већ предвиђа могућност закључења трогодишњег оквирног споразума, којим се не преузима уговорна обавеза, односно обавеза плаћања, већ се на основу овог споразума у периоду од три године (у зависности од одобрених буџетских средстава) могу закључивати појединачни уговори, односно могу се издавати наруџбенице, у складу са условима из тог споразума, без спровођења поступка јавне набавке.

Прихватањем овог амандмана побољшаће се буџетска дисциплина, а истовремено ће се обезбедити флексибилност у јавним набавкама буџетских корисника.

АМАНДМАН II

У Предлогу закона , у члану 18. додаје се нови став 1. који гласи:

„Акт Владе из члана 9. овог закона (члан 54.) донеће се у року од три месеца од дана ступања на снагу овог закона.“

Досадашњи ст. 1. и 2. постају ст. 2. и 3.“

О б р а з л о ж е њ е

Овим амандманом, у складу са допуном члана 9. Предлога закона, предлаже се рок од три месеца за доношење подзаконског акта којим ће се уредити критеријуми за утврђивање природе расхода, као и начин и услови за прибављања сагласности.

Препис тонског снимка 47. седнице Одбора чини саставни део овог записника.

Седница је закључена у 10,05 часова.

СЕКРЕТАР ОДБОРА ПРЕДСЕДНИК ОДБОРА

Милена Сандић Весна Ковач